open-index/open-wikipedia-markdown huggingface dataset:
ความสัมพันธ์แคนาดา–ไทย

ประเทศแคนาดาได้สถาปนาความสัมพันธ์ทางการทูตกับราชอาณาจักรไทยในปี พ.ศ. 2504 ประเทศแคนาดามีสถานเอกอัครราชทูตในกรุงเทพมหานคร และประเทศไทยมีสถานเอกอัครราชทูตในออตตาวา เช่นเดียวกับสถานกงสุลใหญ่ในโทรอนโต, เอ็ดมันตัน, แวนคูเวอร์ และมอนทรีออล ความสัมพันธ์ระหว่างทั้งสองประเทศได้เป็นมิตรกันตลอดมา ทั้งสองประเทศเป็นสมาชิกของความร่วมมือทางเศรษฐกิจเอเชีย-แปซิฟิก และแคนาดาอยู่ในการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย-แปซิฟิก

## ความสัมพันธ์ทางการทูตและการเยี่ยมเยือนทั้งสองฝ่าย
ความสัมพันธ์ทางการทูตได้รับการสถาปนาขึ้นในปี พ.ศ. 2504 โดยในปี พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงแห่งประเทศไทยได้เสด็จพระราชดำเนินเยือนแคนาดา ส่วนนายกรัฐมนตรี เปรม ติณสูลานนท์ ได้เดินทางเยือนประเทศแคนาดาในปี พ.ศ. 2527 และนายกรัฐมนตรี ชวน หลีกภัย ได้เดินทางเยือนประเทศดังกล่าวในปี พ.ศ. 2537 สำหรับนายกรัฐมนตรีแคนาดา ฌ็อง เครเตียง และพีเอร์ ทรูโด ได้เดินทางเยือนไทยในปี พ.ศ. 2526 และ 2540 ส่วนนายกรัฐมนตรี สตีเฟน ฮาร์เปอร์ ได้เดินทางเยือนไทยในปี พ.ศ. 2555 ด้วยเช่นกัน ในระหว่างการเยือน ความเป็นไปได้ของข้อตกลงการค้าเสรีระหว่างทั้งสองประเทศได้มีการหารือกัน

รัฐมนตรีช่วยว่าการกระทรวงของแคนาดา ดีพัก ออบห์ไร เยือนไทยในปี พ.ศ. 2552 ส่วนในปี พ.ศ. 2556 แคนาดาแสดงความกังวลต่อเหตุการณ์ความไม่สงบในประเทศไทย

ในวันที่ 12 เมษายน พ.ศ. 2564 แอร์แคนาดาเที่ยวบิน AC7266 ทำการบินท่าอากาศยานสุวรรณภูมิแวะโซล–อินช็อน ปลายทางแฮลิแฟกซ์ (รัฐโนวาสโกเชีย)ต่อมาในวันที่ 3 ธันวาคม พ.ศ. 2565 สายการบินแอร์แคนาดาได้ทำการเปิดเที่ยวบินตรงระหว่างท่าอากาศยานนานาชาติแวนคูเวอร์แวนคูเวอร์มายังท่าอากาศยานสุวรรณภูมิโดยเดินทางออกจากท่าอากาศยานนานาชาติแวนคูเวอร์ในวันที่ 1 ธันวาคม พ.ศ. 2565 ตามเวลาประเทศแคนาดา ในเที่ยวบิน AC65 และ AC66

## การย้ายถิ่นเข้าประเทศ
การย้ายถิ่นฐานของไทยไปแคนาดาเริ่มต้นในปี พ.ศ. 2493 ส่วนในปี พ.ศ. 2559 มีรายงานว่าชาวแคนาดาประมาณ 19,005 คนมีรากฐานจากไทย ชาวแคนาดาเชื้อสายไทยส่วนใหญ่อาศัยอยู่ที่โทรอนโต, แวนคูเวอร์ และมอนทรีออล

## การเปรียบเทียบ

## อ้างอิง

## แหล่งข้อมูลอื่น
* 


ไทย
แคนาดา
วัดชมภูเวก

**วัดชมภูเวก** เป็นวัดราษฎร์สังกัดคณะสงฆ์มหานิกายในตำบลท่าทราย อำเภอเมืองนนทบุรี จังหวัดนนทบุรี

## ประวัติ
thumb|พระมุเตา
สันนิษฐานชาวมอญ ที่ลี้ภัยจากพม่าในสมัยกรุงศรีอยุธยาตอนปลายประมาณ พ.ศ. 2300 โบราณสถานแห่งแรกคือ พระมุเตา (เจดีย์แบบมอญ) สร้างราว พ.ศ. 2225 ถัดมาใน พ.ศ. 2460 ได้ทำการบูรณะสร้างพระมุเตาให้สูงใหญ่กว่าเดิมและสร้างเจดีย์รายที่มุมพระมุเตาทั้งสี่ของฐาน ต่อมาได้มีการสร้างวัดขึ้นในชื่อ วัดชมภูเวก อันหมายถึง *ขอสรรเสริญเนินสูงที่มีความวิเวก (เงียบสงบ)* วัดแห่งนี้ได้ขึ้นทะเบียนเป็นโบราณสถานของชาติเมื่อวันที่ 14 พฤษภาคม พ.ศ. 2517

## อาคารเสนาสนะ
[thumb|[จิตรกรรมฝาผนังพระแม่ธรณีบีบมวยผม]]
อุโบสถหลังเดิมทรงมหาอุด จัดเป็นรูปแบบสถาปัตยกรรมแบบวิลันดา อยู่หลังเจดีย์ที่มีรูปแบบเดียวกับเจดีย์ที่เมืองหงสาวดี ปลายผนังสอบเข้าเพื่อรับน้ำหนักแทนเสา ด้านหน้ามีพาไลหน้าบันประดับปูนปั้นลายดอกพุดตานกลางดอก เป็นเครื่องถ้วยลายครามและเบญจรงค์ ซุ้มประตูและหน้าต่างเป็นปูนปั้นลายพฤกษาบนผนังทั้งสี่ด้านมีภาพจิตรกรรมสีฝุ่นผสมกาวตามแบบอยุธยาตอนกลาง ฝีมือช่างสกุลนนทบุรีในยุคนั้นแสดงเรื่องราวทศชาติชาดกและพุทธประวัติโดยมีรูปพระแม่ธรณีบีบมวยผมในท่วงท่าที่อ่อนช้อยงดงามอยู่ในซุ้มเรือนแก้วยอดแหลม กรมศิลปากรยกย่องและรับรองว่าเป็นแบบอย่าง *ภาพเขียนแม่พระธรณีที่งดงามที่สุดในโลก*

อุโบสถหลังใหม่ ลักษณะเป็นทรงไทย สร้างเมื่อปี พ.ศ. 2520 เป็นลักษณะทรงไทยใต้ถุนสูง 2 ชั้น หลังคาลดหลั่น 3 ชั้น มีช่อฟ้า ใบระกา และหางหงส์ หน้าบัน ซุ้มหน้าต่าง และประตูประดับด้วยกระจก จิตรกรรมฝาผนังภายในอุโบสถหลังใหม่นี้ เป็นภาพเขียนเกี่ยวกับเรื่องราวพุทธประวัติ ตามบานประตูหน้าต่างเขียนลายเทพพนม เป็นที่ประดิษฐานพระประธานศิลปะสุโขทัยและพระพุทธรูปยืนอีก 2 องค์

พระมุเตา หรือ เจดีย์ทรงมอญ มีเจดีย์รายที่มุมพระมุเตาทั้งสี่ของฐาน นอกจากนั้นได้สร้างเจดีย์อีกสององค์ด้านหลังพระมุเตาเพื่อบรรจุอัฐธาตุอดีตเจ้าอาวาส ส่วนพระมุเตาสันนิษฐานว่าสร้างเพื่อบรรจุพระบรมธาตุ

วิหาร ตั้งอยู่หลังอุโบสถเก่า มีลักษณะคล้ายอุโบสถหลังเก่ามีขนาดไล่เลี่ยกัน แต่ผนังวิหารเป็นแนวตั้งตรง หลังคาไม่มีกันสาด ไม่มีพาไล มีประตูทางด้านหน้าและหลัง หน้าบันและซุ้มประตูหน้าต่างประดับด้วยลวดลายปูนปั้นพันธ์พฤกษาแบบลายฝรั่ง ลายดอกพุดตานหรือดอกโบตั๋น

วัดมีเสาหงส์อันเป็นเอกลักษณ์ของวัดมอญ

## อ้างอิง

ชมภูเวก
หมวดหมู่:โบราณสถานในจังหวัดนนทบุรี
ชมภูเวก
วัดบางน้ำผึ้งนอก

**วัดบางน้ำผึ้งนอก** เป็นวัดราษฎร์สังกัดคณะสงฆ์ฝ่ายมหานิกาย เป็นวัดบนเกาะบางกะเจ้า ในหมู่ที่ 1 บ้านวัดบางน้ำผึ้งนอก ตำบลบางน้ำผึ้ง อำเภอพระประแดง จังหวัดสมุทรปราการ วัดมีเนื้อที่ 37 ไร่ ที่ธรณีสงฆ์ จำนวน 3 แปลง 10 ไร่ 1 งาน 78 ตารางวา

## ประวัติ
ไม่ปรากฏผู้สร้างและประวัติการสร้าง แต่สันนิษฐานว่าสร้างเมื่อประมาณ พ.ศ. 2210 ในสมัยกรุงศรีอยุธยาตอนปลาย จากหลักฐานศิลาจารึกว่า มีเจ้าพระยาท่านหนึ่ง ชื่อ ธรรมธิกรณ์มั่ง ทำการบูรณะปฏิสังขรณ์และมีพระรูปหนึ่ง ชื่อ พระวิชัย มาสร้างศาลาการเปรียญเมื่อ พ.ศ. 2330 เพื่อแทนศาลาหลังเก่า วัดบางน้ำผึ้งนอกได้รับพระราชทานวิสุงคามสีมาเมื่อวันที่ 16 มีนาคม พ.ศ. 2509 (อุโบสถหลังใหม่) สร้างแทนหลังเก่า โดยมีสมเด็จพระนางเจ้ารำไพพรรณี พระบรมราชินี ทรงเป็นผู้ตัดหวายลูกนิมิต

## อาคารเสนาสนะและจิตรกรรมฝาผนัง
thumb|ภาพจิตรกรรมที่บานประตู
โบสถ์และวิหารหลังเก่า เดิมถูกปล่อยทิ้งร้าง จนกระทั่งใน พ.ศ. 2560 อยู่ในช่วงบูรณปฏิสังขรณ์ใหม่ วิหารเป็นอาคารก่ออิฐถือปูน ไม่มีการลดหลั่นของหลังคา ไม่มีช่อฟ้าใบระกา หางหงส์ มีลวดลายปูนปั้นประดับหน้าบันรูปพระนารายณ์สองกรทรงยักษ์ ไม่มีเสาร่วมด้านใน ภายในวิหาร ประดิษฐานพระประธานสององค์ องค์ที่อยู่ด้านหน้าเป็นปางประทานพร องค์หลังเป็นปางมารวิชัย ผนังเหนือประตูหน้าต่างเดิมยังคงปรากฏภาพจิตรกรรมฝาผนังโดยรอบ มีสภาพเลือนมาก ผนังฝั่งตรงข้ามพระประธานแสดงภาพมารผจญ กลางภาพเป็นรูปพระพุทธเจ้าประทับบนบัลลังก์ดอกบัว และพระแม่ธรณีบีบมวยผม ผนังทั้งสองข้างส่วนที่เหนือบานประตูหน้าต่างเป็นภาพเทพชุมนุม บานหน้าต่างวิหารเป็นภาพกุมภัณฑ์แบกเทวดาถือพระขรรค์

โบสถ์เป็นอาคารก่ออิฐถือปูน หลังคาซ้อน 2 ชั้น มีร่องรอยประดับช่อฟ้า แต่ปัจจุบันชำรุดเสียหาย หน้าบันไม่มีลวดลาย ไม่มีเสาพาไลด้านข้าง ไม่มีเสาร่วมด้านใน โบสถ์ประดิษฐานพระประธานเก่าแก่ คือ หลวงพ่อใหญ่ เป็นพระพุทธรูปปางสมาธิ ด้านซ้ายและขวาของพระประธานมีพระอัครสาวกอยู่ทั้ง 2 ข้าง บานประตูหน้าต่างมีภาพวาดศิลปกรรมของช่างศิลป์ในยุคต้นรัตนโกสินทร์ (สมัยรัชกาลที่ 3–4) เช่น ภาพหนุ่มสาวไทย ภาพการตั้งเครื่องบูชาแบบจีน (มีแจกัน ผลไม้ ดอกไม้) ภาพเทวดาทวารบาลถือดอกบัว และภาพสาวมอญนุ่งผ้าแหวก แต่ภาพเลือนลางมาก

หน้าวัดบริเวณริมแม่น้ำเจ้าพระยา มีพระมงคลสมุทรพุทธมณีและมีพระสังกัจจายน์ประดิษฐานอยู่

## รูปภาพ

ไฟล์:พระอุโบสถเก่าวัดบางน้ำผึ้งนอก.jpg|พระอุโบสถเก่า
ไฟล์:วิหารเก่าวัดบางน้ำผึ้งนอก.jpg|พระวิหารเก่า


## เรือข้ามฟาก
* วัดบางน้ำผึ้งนอก-วัดบางนานอก
## อ้างอิง

บางน้ำผึ้งนอก
บางน้ำผึ้งนอก
หมวดหมู่:โบราณสถานในจังหวัดสมุทรปราการ
หมวดหมู่:สิ่งก่อสร้างริมแม่น้ำเจ้าพระยา
ท่าอากาศยานนานาชาติกาดทรายสิบสองปันนา

**ท่าอากาศยานนานาชาติกาดทรายสิบสองปันนา** (IATA: **JHG**, ICAO: **ZPJH**) เป็นท่าอากาศยานที่ให้บริการในเชียงรุ่ง เขตปกครองตนเองสิบสองปันนา มณฑลยูนนาน ประเทศจีน ท่าอากาศยานได้ชื่อมาจากเมืองกาดทรายที่ตั้งอยู่ในเขตปกครองของเมืองเชียงรุ่ง และยังเป็นที่รู้จักกันในชื่อท่าอากาศยานจิ่งหง (เชียงรุ่ง) (จีนตัวย่อ: 景洪机场; พินอิน: Jǐng hóng jīchǎng)

## สายการบินและจุดหมายปลายทาง

thumb|right|ด้านหน้าอาคารท่าอากาศยานกาดทรายสิบสองปันนา

## อ้างอิง


กาดทราย
หมวดหมู่:เชียงรุ่ง
หมวดหมู่:สิ่งก่อสร้างในมณฑลยูนนาน
สัจนิยมมหัศจรรย์

[200px|thumb|''[หนึ่งร้อยปีแห่งความโดดเดี่ยว* (1967) โดย[[กาบริเอล การ์ซิอา มาร์เกซ]] เป็นหนึ่งในงานเขียนแนวสัจนิยมมหัศจรรย์ที่เป็นที่รู้จัก]]

*'สัจนิยมมหัศจรรย์''' () เป็นประเภทของบันเทิงคดีที่แสดงภาพโลกแห่งความเป็นจริงแต่มีองค์ประกอบของสิ่งวิเศษอยู่ในเรื่อง หรือในความหมายทั่วไปคืองานวรรณศิลป์ที่มีเวทมนตร์หรือสิ่งเหนือธรรมชาติปรากฏอยู่ในโลกสมจริงที่ดำเนินไปตามระบบเหตุผล ถึงแม้จะมีองค์ประกอบของสิ่งวิเศษ แต่สัจนิยมมหัศจรรย์แตกต่างจากจินตนิมิตตรงที่สิ่งวิเศษในงานเขียนสัจนิยมมหัศจรรย์มักไม่มีคำอธิบายแน่ชัดและกลมกลืนไปกับโลกจริง ขณะที่จินตนิมิตมักมีสิ่งวิเศษปรากฏในโลกที่ถูกสร้างขึ้นมาต่างหาก

คำว่าสัจนิยมมหัศจรรย์ถูกใช้ครั้งแรกในปี ค.ศ. 1925 โดยฟรันทซ์ โร นักวิจารณ์ศิลปะชาวเยอรมันเพื่อใช้บรรยายภาพวาดแนวคติรูปธรรมแนวใหม่ (New Objectivity) ซึ่งเป็นขบวนการศิลปะเยอรมันที่ได้รับอิทธิพลจากศิลปะสัจนิยมแต่เพิ่มความเหนือจริงเข้าไป โรใช้คำนี้เพื่อแยกกับลัทธิเหนือจริงที่มีความเป็นนามธรรม ไม่ได้ตั้งอยู่บนความเป็นจริง และมาจากจิตใต้สำนึกมากกว่า ซึ่งภาพวาดแนวนี้บันดาลใจให้มัสซีโม บอนเตมเปลลี นักเขียนชาวอิตาลีนำมาปรับใช้ในงานเขียนตัวเอง ทั้งโรและบอนเตมเปลลี รวมถึงลัทธิเหนือจริงต่างมีอิทธิพลต่อนักเขียนชาวอเมริกาใต้หลายคนในเวลาต่อมา เช่น อาร์ตูโร อุสลาร์ ปีเอตรี, อาเลโฮ การ์เปนติเอ, ฆอร์เฆ ลุยส์ บอร์เฆส และกาบริเอล การ์ซิอา มาร์เกซ นอกเหนือจากอเมริกาใต้แล้ว งานเขียนแนวสัจนิยมมหัศจรรย์ยังพบได้ในนักเขียนภาษาอื่น ๆ เช่น ซัลมัน รัชดี (อังกฤษ), ฮารูกิ มูรากามิ (ญี่ปุ่น) และออลกา ตอการ์ตชุก (โปแลนด์) เป็นต้น

นอกเหนือจากการมีสิ่งวิเศษในโลกที่สมจริงแล้ว สัจนิยมมหัศจรรย์ยังมีลักษณะอื่น ๆ ร่วมด้วย ได้แก่ authorial reticence หรือการที่ผู้เขียนจงใจปิดบังไม่อธิบายถึงการมีอยู่ของสิ่งวิเศษในเรื่อง หรือทำให้สิ่งวิเศษดูเหมือนเป็นเรื่องที่เกิดขึ้นปกติ, ความเป็นอภิบันเทิงคดี (metafiction) หรือการที่ผู้เขียนย้ำเตือนว่าผู้อ่านกำลังอ่านเรื่องแต่งอยู่ และการวิพากษ์วิจารณ์การเมืองและชนชั้นสูง

## อ้างอิง

หมวดหมู่:ประเภทวรรณกรรม
หมวดหมู่:ประเภทของภาพยนตร์
หมวดหมู่:ประเภทของศิลปะ
รัสเซียนคัพ (ฟุตบอล)

**รัสเซียนคัพ** () เป็นการแข่งขันฟุตบอลถ้วยประจำปีของประเทศรัสเซีย อยู่ภายใต้การดูแลของสหภาพฟุตบอลรัสเซีย สโมสรที่มีสิทธิ์เข้าร่วมแข่งขันได้แก่ สโมสรจากรัสเซียนพรีเมียร์ลีก เฟิสต์ดิวิชัน และเซคันด์ดิวิชัน รวมไปถึงสโมสรสมัครเล่น ทีมชนะเลิศของรายการนี้จะได้สิทธิ์เข้าร่วมแข่งขันยูฟ่ายูโรปาลีก รอบแบ่งกลุ่ม

## ผลงานแบ่งตามสโมสร

## อ้างอิง

## แหล่งข้อมูลอื่น
* Russian Cup on the website of the Russian Football Union 
* Russia – Cup Finals, RSSSF.com

หมวดหมู่:ฟุตบอลในประเทศรัสเซีย
รัสเซีย
วัดใหญ่บ้านบ่อ

**วัดใหญ่บ้านบ่อ** เป็นวัดราษฎร์สังกัดมหานิกายในหมู่ที่ 3 บ้านคลองหลวง ตำบลบ้านบ่อ อำเภอเมืองสมุทรสาคร จังหวัดสมุทรสาคร วัดมีเนื้อที่ 68 ไร่

วัดสร้างขึ้นในราว พ.ศ. 2264 บางท่านเล่าว่าก่อนกรุงธนบุรี 6 ปี สมัยก่อนเป็นวัดคู่ มีสมภารมา 12 รูป พระอุโบสถมีเสมาคู่เป็นศิลาแลง มีกำแพง มีเจดีย์อยู่ในกำแพงหลายองค์ มีหลวงพ่อป่าเลไลยก์อยู่หน้าอุโบสถ ข้างในมีหลวงพ่อพระประธานสวยงาม มีพระมหาโมคคัลลานะและพระปัญจวัคคีย์ 5 องค์ หน้าบันพระอุโบสถระบุว่าซ่อมเมื่อ พ.ศ. 2472 และมาซ่อมมุงกระเบื้องใหม่ ซุ้มประตูใหม่ เมื่อ พ.ศ. 2512 และมีพ่อเล็ก แม่หมา โพธิ์บุญ พ่อบุญส่ง แม่ทองคำ ทองมาก มาสร้างพาไลด้านหน้าและด้านหลัง มุงพาไลใหม่และปูหินอ่อนใหญ่เป็นเงิน 550,000 บาท และมาซ่อมด้านในพระอุโบสถเมื่อ พ.ศ. 2542 และซ่อมปิดทองพระประธาน วิหารหรือว่าอุโบสถหลังเก่าน่าจะมีอายุมากกว่า 300 ปี สังเกตได้จากพระพุทธรูปเก่าที่ชำรุดก็พบว่าภายในนั้นมีเป็นแกนไม้ วิหาร ใช้เสาไม้ต้นใหญ่ กำแพงก็ยังเป็นอิฐมอญ เพดานก็เป็นไม้ มีสภาพทรุดโทรม

## อ้างอิง

ใหญ่บ้านบ่อ
ใหญ่บ้านบ่อ
หมวดหมู่:โบราณสถานในจังหวัดสมุทรสาคร
วัดบางนาใน (กรุงเทพมหานคร)

**วัดบางนาใน** เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร เดิมชื่อว่า **วัดกลางคลองบางนา** เรียกสั้น ๆ ว่า **วัดกลาง** คู่กับวัดปากคลองบางนา ซึ่งปัจจุบันคือ วัดบางนานอก วัดบางนาในสร้างเมื่อประมาณ พ.ศ. 2433 ไม่ทราบนามผู้สร้าง โดยได้รับพระราชทานวิสุงคามสีมาในปีเดียวกัน ได้รับพระราชทานเป็นพระอารามหลวงเมื่อ พ.ศ. 2539

วัดมีเนื้อที่ 8 ไร่ 40 ตารางวา มีกุฏิสงฆ์ 20 หลัง ศาลาการเปรียญ 2 หลังติดกัน อุโบสถมุงหลังคากระเบื้องดินเผา เคลือบสีแบบเกล็ดหางมน ซุ้มประตูหน้าต่างทำเป็นปูนปั้นลงรักปิดทอง มีภาพจิตรกรรมฝาผนังเล่าเรื่องทศชาติชาดกอยู่ภายใน มีพระเจดีย์เฉลิมพระเกียรติ 72 พรรษา รัชกาลที่ 9 ภายในบรรจุพระบรมสารีริกธาตุจาก 8 ประเทศ โดยจากประเทศไทย สมเด็จพระญาณสังวร สมเด็จพระสังฆราช สกลมหาสังฆปริณายก ประทานมา และนอกนั้นเป็นพระบรมสารีริกธาตุจากประเทศศรีลังกา อินเดีย เนปาล พม่า จีน ลาว และภูฏาน พระเจดีย์ทรงกลม องค์สีทอง บนยอดมีฉัตร มีพระปางประทานพรประดับอยู่ยอดองค์เจดีย์ทั้ง 4 ทิศ และมีเจดีย์มุมองค์เล็กสีทองทั้งองค์ทั้ง 4 ทิศ พระประธานประจำองค์เจดีย์ นาม *พระพุทธสยามภูมินาถ* ซึ่งมีความหมายว่า พระพุทธเจ้าผู้เป็นที่พึ่งของประชาชนในแผ่นดิน

(2023) วัดบางนาใน เขตบางนา กรุงเทพมหานคร (17).jpg|พระอุโบสถ
(2023) วัดบางนาใน เขตบางนา กรุงเทพมหานคร (3).jpg|พระประธานในพระอุโบสถ
วัดบางนาใน เขตบางนา กรุงเทพมหานคร (17).jpg|พระประธานในปี พ.ศ.2558 ยังปรากฏซุ้มเรือนแก้วอยู่
(2023) วัดบางนาใน เขตบางนา กรุงเทพมหานคร (10).jpg|พระพุทธสยามภูมินาถที่ชั้นล่างของพระเจดีย์
(2023) วัดบางนาใน เขตบางนา กรุงเทพมหานคร (20).jpg|พระบรมสารีริกธาตุภายในพระเจดีย์
(2023) วัดบางนาใน เขตบางนา กรุงเทพมหานคร (29).jpg|พระบรมรูปสมเด็จพระนเรศวรมหาราช
(2023) วัดบางนาใน เขตบางนา กรุงเทพมหานคร (30).jpg|วัดอยู่ตรงข้ามไบเทค บางนา

## อ้างอิง

บางนาใน
บางนาใน
หมวดหมู่:โบราณสถานในเขตบางนา
วัดตำหนักใต้

**วัดตำหนักใต้** เป็นวัดราษฎร์สังกัดคณะสงฆ์มหานิกายในตำบลท่าทราย อำเภอเมืองนนทบุรี จังหวัดนนทบุรี

ก่อนที่จะสร้างวัด สถานที่ตั้งเคยเป็นที่สร้างพลับพลาที่ประทับชั่วคราวของสมเด็จพระเจ้ากรุงธนบุรี และสันนิษฐานว่าวิหารและหอระฆังสร้างขึ้นเมื่อปี พ.ศ. 2367 (รัชกาลที่ 3) เดิมวัดนี้เรียกกันว่า **วัดตำหนัก** ต่อมาสมเด็จพระมหาสมณเจ้า กรมพระยาวชิรญาณวโรรส เสด็จตรวจราชการคณะสงฆ์เมื่อปี พ.ศ. 2464 ทรงเห็นว่ามีชื่อวัดซ้ำ จึงได้ต่อคำว่า ใต้ท้ายชื่อ จากทิศที่ตั้ง

พระอุโบสถหลังใหม่ สร้างขึ้นจากนำบานประตูหน้าต่าง เพดานของอุโบสถหลังเก่ามาใช้ ซึ่งหน้าบันนั้นเป็นไม้สักแกะสลักเป็นรูปนกประดับด้วยพุดตานเทศ มีรูปช้างทรงเครื่อง ยืนอยู่เหนือเมฆตรงกลางลายกระหนก พระประธานเป็นปางมารวิชัยสมัยสุโขทัย วิหารเก่าแก่ซึ่งมีหน้าบันเป็นไม้สักแกะสลักเป็นรูปกระหนกดอกจอก มีรูปม้าทรงเครื่องอยู่ภายในกระหนก ซุ้มบานประตู ซุ้มหน้าต่าง เป็นลายดอกไม้ปูนปั้นยังคงเหลืออยู่บ้าง บานประตูหน้าต่าง เขียนลายทองรดน้ำ หอระฆัง 2 ชั้นที่หลังคาทำเป็นรูปปรางค์ลึกเข้าไป  และมีต้นโพธิ์พุทธคยาจากอินเดียมาปลูกโดยอดีตเจ้าอาวาสวัดตำหนักใต้ เมื่อวันที่ 8 กรกฎาคม พ.ศ. 2514

มีบันทึกว่า วัดตำหนักใต้เป็นจุดที่พระเจ้าตากสินเสด็จพระราชดำเนินมารับพระแก้วมรกตเข้าสู่พระนคร เพื่อประดิษฐานที่วัดอรุณราชวรารามราชวรมหาวิหาร

## อ้างอิง

ตำหนักใต้
หมวดหมู่:โบราณสถานในจังหวัดนนทบุรี
ตำหนักใต้
เคอร์บีส์ดรีมแลนด์

***เคอร์บีส์ดรีมแลนด์*** () เป็นวิดีโอเกมแอ็กชันแพลตฟอร์มแบบเลื่อนด้านข้างที่พัฒนาโดยฮาลแล็บบราโทรี (HAL Laboratory) และเผยแพร่สำหรับเกมบอยโดยนินเท็นโด ในปีค.ศ. 1992 เป็นวิดีโอเกมแรกของซีรีส์ ''เคอร์บี'' และตัวละคร แต่อย่างไรก็ตาม การคัดลอกคุณสมบัติของเคอร์บีไม่ได้ปรากฏตัวจนกระทั่งเผยแพร่ในเกม *[[เคอร์บีส์แอดเวนเจอร์]]*

## การพัฒนา
*เคอร์บีส์ดรีมแลนด์* ถูกพัฒนาโดยมาซาฮิโระ ซากุไรจากฮาลแล็บบราโทรี ในตอนนั้น เขาตั้งชื่อมันว่าโปโปโปะ () และ *เคอร์บีส์ดรีมแลนด์* เคยมีชื่อเป็น *ทวินเกิลโปโปะ* () อย่างไรก็ตาม มันถูกตั้งชื่อใหม่เป็นเคอร์บี และตัวเกมถูกเปลี่ยนเป็น *โฮชิ โนะ คาบี*; *เคอร์บีออฟเดอะสตาร์ส* (Kirby of the Stars) ซึ่งกลายเป็นชื่ออนิเมะรุ่นญี่ปุ่น ในระหว่างการพัฒนา มาซาฮิโระ ซากุไรอยากให้เคอร์บีมีสีชมพู ในขณะที่ชิเงรุ มิยาโมโตะอยากให้มันมีสีเหลือง ท้ายที่สุด ทางนินเท็นโดตัดสินให้เคอร์บีมีสีชมพู ถึงแม้ว่าสีชมพูเป็นสีหลักของเคอร์บี ในเกมหลัง ๆ มีการใช้ผู้เล่นที่สองเป็นเคอร์บีสีเหลือง แต่ทางนินเท็นโดอเมริกาได้ออกแบบภาพกล่องและโฆษณาเป็นเคอร์บีสีขาวตามภาพจากตัวเกม

เสียงดนตรีถูกแต่งโดย จุง อิชิกาวะ โดยเป็นผู้แต่งเพลงในซีรีส์ *เคอร์บี* เพลงบางอันถูกนำมาใช้ใหม่ในซีรีส์ของ ''ซูเปอร์สแมชบราเธอส์'' ในฐานะเพลงฉากหลังของด่านดรีมแลนด์ใน *[[ซูเปอร์สแมชบราเธอร์ส]]* และด่านกรีนกรีนส์ใน *[[ซูเปอร์สแมชบราเธอร์ส เมลี]]*

## การตอบรับ

*เคอร์บีส์ดรีมแลนด์* ได้รับเสียงวิจารณ์ทั่วไปในแง่บวก โดยได้คะแนนบนเกมแรงกิงส์ไป 62.22% กับความคิดเห็น 9 อัน ทำให้ตัวเกมอยู่ในอันดับ 17 ในเกมสำหรับเกมบอยที่ดีที่สุด ในวันที่ 28 พฤษภาคม ค.ศ. 1994 *เคอร์บีส์ดรีมแลนด์* ถูกขายไป 1.3 ล้านอัน จนถึงตอนนี้ มีการขายไปถึง 5 ล้านอันทั่วโลก; Gamasutra ยกความสำเร็จของเกมมาจากวิธีเล่นแบบใหม่ ในตอนนั้น มันเป็นเกมที่ประสบความสำเร็จที่สุดของฮาลแล็บบราโทรี Ben Reeves จาก *[[Game Informer]]* ยกให้เป็นเกมสำหรับเกมบอยที่ดีที่สุดในอันดับที่ 14 และรู้สึกว่าเป็นเกมที่ผ่อนคลายดี Jonathan Wahlgren จาก Humongous Life กล่าวว่าเป็นเกมที่แข็งแกร่ง แต่รู้สึกว่าดู "พื้นฐานเกิน" Brett Elston จากGamesRadar เขียนบทความเกี่ยวกับดนตรี และยกย่องเพลงบอสสุดท้าย โดยกล่าวว่า "เป็นเพงเดียวในเคอร์บีที่ทำให้รู้สึกท้าทายหรือขัดแย้ง แทนที่จะเดินผ่านทุ่งของเค้กลอย" Nadia Oxford จาก 1UP.com ยกย่องระบบกลศาสตร์แพลต์ฟอร์มเฉพาะ โดยกล่าวถึงมันว่าเป็นจุดเริ่มต้นของ "ตำนานจอมตะกละ" 

## สิ่งสืบทอด

*เคอร์บีส์ดรีมแลนด์* มีภาคต่อในคอนโซลอื่นเป็นจำนวนมาก โดยภาคต่อแรกคือ *[[เคอร์บีส์แอดเวนเจอร์]]* ที่เผยแพร่บนแฟมิคอม ได้แนะนำการขโมยพลังจากศัตรู ซึ่งกลายเป็นแก่นหลักในภาคต่อ ๆ มา ตัวซีรีส์ได้มีเกมภาคแยกที่มีประเภทเกมต่างกัน เช่น *[[เคอร์บีแอร์ไรต์]]* เป็นเกมแข่งรถ, *[[เคอร์บีส์พินบอลแลนด์]]* เป็นเกมพินบอล และ*[[เคอร์บีส์ดรีมคอร์ส]]* เป็นเกมผสมระหว่างแอ็กชันกับกอล์ฟ *เคอร์บีส์ดรีมแลนด์* ได้ภาคต่อบนเกมบอยใน ค.ศ. 1994 ที่มีชื่อว่า *[[เคอร์บีส์ดรีมแลนด์ 2]]* ซึ่งไม่มีคุณสมบัติการคัดลอกจาก *เคอร์บีส์แอดเวนเจอร์*

เคอร์บีกับคิงเดเดเดปรากฏเป็นตัวละครเล่นได้ในซีรีส์เกมต่อสู้ *[[ซูเปอร์สแมชบราเธอร์ส]]* ส่วนด่าน "กรีนกรีนส์" ที่ปรากฏตัวครั้งแรกในเกม *[[ซูเปอร์สแมชบราเธอร์ส เมลี]]* มีฐานจากด่านแรกของเกม

## หมายเหตุ

## อ้างอิง

## แหล่งข้อมูลอื่น
*

หมวดหมู่:วิดีโอเกมใน ค.ศ. 1992
หมวดหมู่:เกมสำหรับเกมบอย
หมวดหมู่:เกมของฮาลแล็บบราโทรี
หมวดหมู่:เกมแพลตฟอร์มเลี่อนข้าง
หมวดหมู่:เกมของนินเท็นโด
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมวอร์ชวลคอนโซล
หมวดหมู่:เกมวอร์ชวลคอนโซลสำหรับนินเท็นโด 3DS
วัดเกียรติประดิษฐ์

**วัดเกียรติประดิษฐ์** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงบางปะกอก เขตราษฎร์บูรณะ กรุงเทพมหานคร วัดได้เปิดสอนพระปริยัติธรรม เริ่มเมื่อ พ.ศ. 2522

ผู้อุทิศที่ดินวัดคือ ยายคง เมื่อสร้างวัดจึงได้ชื่อ **วัดใหม่ยายคง** ต่อมาเปลี่ยนนามเป็น **วัดใหม่อรุณเกียรติ** และเปลี่ยนชื่ออีกครั้งเป็น วัดเกียรติประดิษฐ์ วัดได้รับพระราชทานวิสุงคามสีมา เมื่อ พ.ศ. 2435

พื้นที่วัดตั้งอยู่ในพื้นที่น้ำท่วมในฤดูฝน อาคารมีเสนาสนะ คือ อุโบสถหลังคา 2 ชั้น กว้าง 9.6 เมตร ยาว 22 เมตร สร้างเมื่อ พ.ศ. 2435 ภายในอุโบสถมีพระประธานพร้อมด้วยพระโมคคัลลานะและพระสารีบุตร จีวรลายดอกพิกุล และมีหลวงพ่อใหญ่อีกองค์ กุฏิสงฆ์ 6 หลัง เป็นแบบครึ่งตึกครึ่งไม้ หอสวดมนต์ทรงตรีมุข มีหอคอยเป็นรูปเจดีย์ สูง 3.5 เมตร มีหงส์และพญานาคหล่อด้วยสัมฤทธิ์

## รายนามเจ้าอาวาส
* หลวงพ่อแจ้ง 
* พระปลัด ชื่อ 
* หลวงพ่อใช้ 
* พระอาจารย์พิชิต 
* พระมหากุล ปญฺญาวฑฺฒโน 
* พระมหาบัว ธีรปญฺโญ 
* พระอาจารย์เยื้อน ปวโร 
* พระครูบุญวัฒโนดม (สุวิช ปุญฺญวฑฺฒโน) 
* พระครูสุนทรธีราภิวัฒน์ (สุธีร์ สุนฺทโร) 
## อ้างอิง

เกียรติประดิษฐ์
ผลงานเพลงของสเตรย์คิดส์

สเตรย์คิดส์ กลุ่มนักร้องชายจากประเทศเกาหลีใต้ ได้ปล่อยสตูดิโออัลบั้ม 2 อัลบั้ม, อัลบั้มรวมเพลง 2 อัลบั้ม, อัลบั้มรีแพจเกจ 1 อัลบั้ม, อีพี 8 อีพี, และซิงเกิล 18 ซิงเกิล

## อัลบั้ม
### สตูดิโออัลบั้ม

### อัลบั้มรวมเพลง

### อัลบั้มรีแพจเกจ

## อีพี

## ซิงเกิล

## เพลงประกอบ

## เพลงอื่น ๆ ที่ติดชาร์ต

## ผลงานวิดีโอ

### อัลบั้มวิดีโอ

### มิวสิกวิดีโอ

## หมายเหตุ

## อ้างอิง

## แหล่งข้อมูลอื่น
*  
*  

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
ฌูล เดอ ปอลีญัก

**ฌูล โอกุสต์ อาร์ม็อง มารี เดอ ปอลีญัก** () ระหว่างปี ค.ศ. 1820–1847 คือ **เจ้าชายแห่งปอลีญัก** และหลังปี 1847 คือ **ดยุกแห่งปอลีญักที่ 3** เป็นรัฐบุรุษและนักการเมืองสายคลั่งเจ้าภายหลังการปฏิวัติฝรั่งเศส เขาดำรงตำแหน่งนายกรัฐมนตรีภายใต้พระเจ้าชาร์ลที่ 10 เขาตำรงตำแหน่งเพียงไม่นาน ก็เกิดการปฏิวัติฝรั่งเศสครั้งที่สองซึ่งล้มล้างราชวงศ์บูร์บงออกจากอำนาจอย่างถาวร

การก้าวขึ้นสู่อำนาจของปอลีญักในเดือนสิงหาคม 1829 ถูกมองว่าเป็นความพยายามสุดท้ายของฝ่ายคลั่งเจ้าในการหวนสู่ระบอบสมบูรณาญาสิทธิราชย์เต็มตัว เขาเชื่อมั่นในอำนาจเทวสิทธิ์และปฏิเสธรัฐธรรมนูญปี 1814 อย่างสิ้นเชิง ความตึงเครียดถึงขีดสุดเมื่อเขาผลักดันให้พระเจ้าชาร์ลที่ 10 ลงพระปรมาภิไธยในกฤษฎีกายุบสภาในเดือนกฎาคม 1830 จำกัดสิทธิการเลือกตั้งให้เหลือเพียงขุนนางที่ถือครองที่ดิน และระงับเสรีภาพสื่ออย่างรุนแรง การกระทำที่ท้าทายกระแสสังคมนี้ส่งผลให้เกิดการปฏิวัติสามวันอันรุ่งโรจน์ (Les Trois Glorieuses) ซึ่งทำให้ระบอบของปอลีญักและราชวงศ์บูร์บงสายหลักล่มสลายลง เขาพยายามหลบหนีแต่ถูกจับกุมที่เมืองกรองวิลล์ และถูกนำตัวขึ้นพิจารณาคดีโดยสภาขุนนางในข้อหากบฏปราบปรามประชาชน

ศาลพิพากษาให้เขาถูกจองจำตลอดชีวิตและถูกริบสิทธิพลเมือง เขาถูกคุมขังที่ป้อมปราการนานกว่า 6 ปี จนได้รับการอภัยโทษในปี 1836 ภายใต้เงื่อนไขให้ลี้ภัยถาวร เขาจึงเดินทางไปใช้ชีวิตในประเทศบาวาเรียและประเทศอังกฤษ ก่อนจะได้สืบตระกูลเป็นดยุกแห่งปอลีญักในปี 1847 เพียงไม่นานก่อนจะเสียชีวิตในปารีส ทิ้งมรดกในฐานะรัฐบุรุษผู้มีความจงรักภักดีอย่างสุดโต่งจนกลายเป็นชนวนเหตุสำคัญที่ปิดฉากยุคฟื้นฟูราชวงศ์บูร์บงในฝรั่งเศสอย่างถาวร

นอกจากความจงรักภักดีต่อบูร์บง ปอลีญักยังมีความเชื่อทางศาสนาในระดับหมกมุ่น โดยเขามักอ้างว่าได้รับนิมิตจากพระแม่มารีในการตัดสินใจทางการเมือง ความแปลกแยกจากความเป็นจริงของโลกสมัยใหม่นี้เองที่ทำให้นโยบายของเขาไร้ซึ่งความยืดหยุ่น และนำพาฝ่ายกษัตริย์นิยมไปสู่ทางตันที่ไม่มีทางออกนอกจากการนองเลือดและการสูญเสียอำนาจอย่างสิ้นเชิง

## อ้างอิง

หมวดหมู่:นายกรัฐมนตรีฝรั่งเศส
หมวดหมู่:บุคคลจากแวร์ซาย
พระราชพงศาวลีราชวงศ์ที่สิบสองแห่งอียิปต์

เหมือนกับราชวงศ์อียิปต์โบราณส่วนใหญ่ พระราชพงศาวลีของราชวงศ์ที่สิบสองนั้นซับซ้อนและไม่เป็นที่กระจ่าง

## อ้างอิง

* Grajetzki, Wolfram (2005) Ancient Egyptian Queens - a hieroglyphic dictionary

หมวดหมู่:ราชวงศ์ที่สิบสองแห่งอียิปต์
หมวดหมู่:พงศาวลีอียิปต์โบราณ
วัดลาดปลาเค้า (กรุงเทพมหานคร)

**วัดลาดปลาเค้า** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจรเข้บัว เขตลาดพร้าว กรุงเทพมหานคร หน้าวัดติดกับถนนลาดปลาเค้า ตรงข้ามเป็นโรงเรียนวัดลาดปลาเค้า (ระดับประถมศึกษา) ประตูทางเข้าวัดมีการสร้างใหม่ขึ้นมา มีรูปปั้นยักษ์เฝ้าประตู 2 ตน ชื่อ มังกรกัณฐ และ วิรุฒหก มีการแบ่งพื้นที่ให้แก่ชุมชน เพื่อจัดสร้างเป็น ห้องสมุดเพื่อการเรียนรู้ เจ้าอาวาสองค์ปัจจุบันคือ พระมหาเขมานันท์ ปิยสีโล

วัดสร้างประมาณก่อนปี พ.ศ. 2409 โดยอำแดงด้วงและอำแดงไหมถวายที่ดินให้ แต่เดิมเป็นคณะสงฆ์เล็ก ๆ จน พ.ศ. 2435 ได้ตั้งขึ้นเป็นวัดลาดปลาเค้า ชุมชนแถบนี้มีปลาเค้าอยู่มากมาย ได้ตั้งชื่อชุมชนว่า ราบปลาเค้า ซึ่งหมายถึง ที่ราบซึ่งมีปลาเค้าอาศัยอยู่มาก แต่ได้เปลี่ยนมาเป็น ลาดปลาเค้า เพราะคำว่า ราบ กับ ลาด นั้นได้เรียกเพี้ยนกันมาเรื่อย ๆ จน ราบ เป็น ลาด

พ.ศ. 2521 วัดได้ทำการปฏิสังขรณ์วัด โดยมีการจัดสร้างวัตถุมงคลขึ้น พระครูวิมลหารกิจ หรือหลวงพ่อหลอม (ผู้ช่วยเจ้าอาวาสในขณะนั้น) ซึ่งเป็นลูกศิษย์หลวงปู่โต๊ะได้นิมนต์ท่านมาปลุกเสกวัตถุมงคล วัดลาดปลาเค้ามีสิ่งศักดิ์สิทธิ์ที่ชาวบ้านกล่าวถึงคืออภินิหาร และความศักดิ์สิทธิ์ของหลวงพ่อน้อย พุทธสรณ์ ซึ่งเป็นเจ้าอาวาสองค์ที่สาม ในเรื่องการอยู่ยงคงกระพัน ความร่มเย็นเป็นสุข

## อ้างอิง

ลาดปลาเค้า
บีนีบีนิงปีลีปีนัส 2021

**บีนีบีนิงปีลีปีนัส 2021** () เป็นการประกวดบีนีบีนิงปีลีปีนัสครั้งที่  57 ในคืนรอบตัดสินจะจัดขึ้นที่ Smart Araneta Coliseum เกซอนซิตี เมโทรมะนิลา ประเทศฟิลิปปินส์ ซึ่งตอนแรกจะจัดขึ้นในวันที่ 26 เมษายน ค.ศ. 2020 เนื่องจากการระบาดทั่วของโควิด-19 จึงต้องเลื่อนไปเป็นวันที่ 31 พฤษภาคม ค.ศ. 2020 และการประกวดก็ต้องเลื่อนออกไปอีกครั้ง เป็นวันที่ 17 เมษายน ค.ศ. 2021 แต่สุดท้ายการประกวดก็ต้องเลื่อนออกไปเป็นครั้งที่ 4 โดยจะจัดขึ้นในวันที่ 27 มิถุนายน ค.ศ. 2021

ในปี ค.ศ. 2020 ทางกองประกวดได้ยกลิขสิทธิ์เวทีนางงามจักรวาลและมิสซูปราเนชันแนลให้กับเวทีประกวดความงามอื่น ๆ ในฟิลิปปินส์ ทำให้บีนีบีนิงปีลีปีนัสสามารถส่งตัวแทนประเทศฟิลิปปินส์ได้แค่ 4 การประกวด คือ นางงามนานาชาติ, มิสแกรนด์อินเตอร์เนชันแนล, มิสอินเตอร์คอนติเนนตัล และเดอะมิสโกลบ

## ผลการประกวด
### ลำดับ

**§** — ผู้ชนะโหวตแฟน

### Appointed titleholder
การนี้ได้รับการแต่งตั้งให้แข่งขันในระดับนานาชาติ ซึ่งเป็นรองชนะเลิศในการแข่งขันรุ่นก่อนหน้า:

## รางวัลพิเศษ

### ส่วนที่ 1 (2020)

### ส่วนที่ 2 (2021)

## ผู้เข้าประกวด
ผู้เข้าประกวด 34 คนสุดท้ายได้รับการยืนยัน

## อ้างอิง
รายชื่อผลงานเพลงของโนกิซากะโฟร์ตีซิกซ์

โนกิซากะโฟร์ตีซิกซ์ กลุ่มไอดอลญี่ปุ่นซึ่งก่อตั้งเมื่อ พ.ศ. 2554 มีผลงานเพลงประกอบไปด้วย ซิงเกิล 25 ซิงเกิล, สตูดิโออัลบั้ม 4 อัลบั้ม และอัลบั้มรวมเพลง 1 อัลบั้ม

## สตูดิโออัลบั้ม

## อัลบั้มรวมเพลง

## ซิงเกิล

## เพลงอื่น ๆ

## อ้างอิง

หมวดหมู่:โนกิซากะโฟร์ตีซิกซ์
หมวดหมู่:ผลงานกลุ่มเพลงป็อป
สนามกีฬากลาง (เยคาเตรินบุร์ก)

**เยคาเตรินบุร์กอะเรนา** () หรือชื่ออย่างเป็นทางการว่า **สนามกีฬากลาง** () เป็นสนามฟุตบอลที่ตั้งอยู่ที่เยคาเตรินบุร์กในประเทศรัสเซีย สนามแห่งนี้เป็นสนามเหย้าของสโมสรฟุตบอลอูรัลเยคาเตรินบุร์กในรัสเซียนพรีเมียร์ลีก ความจุของสนามแห่งนี้มากกว่า 35,000 ที่นั่ง แต่อาจลดเหลือเพียง 25,000 ที่นั่งหลังจากจัดการแข่งขันกีฬามหาวิทยาลัยโลกฤดูร้อน 2023 สนามแห่งนี้เป็นหนึ่งใน 12 สนามที่ใช้จัดแข่งขันฟุตบอลโลก 2018 โดยเป็นสนามแข่งขันที่ตั้งอยู่ทางตะวันออกสุดในฟุตบอลโลกครั้งนั้น

## อ้างอิง

## แหล่งข้อมูลอื่น
* 

ย
ย
ซามาราอะเรนา

**ซามาราอะเรนา** () หรือ **คอสมอสอะเรนา** () เป็นสนามฟุตบอลที่ตั้งอยู่ที่ซามารา ประเทศรัสเซีย โดยเป็นหนึ่งในสนามแข่งขันในฟุตบอลโลก 2018 สนามแห่งนี้เป็นสนามเหย้าของสโมสรฟุตบอลครืยเลียโซเวตอฟซามาราในรัสเซียนพรีเมียร์ลีก สร้างขึ้นเพื่อแทนที่สนามเหย้าเดิมอย่างสนามกีฬาเมตัลลูร์ก ซามาราอะเรนาจุคนดูได้ 44,918 ที่นั่ง งบประมาณในการก่อสร้างอยู่ที่ 320 ล้านดอลลาร์สหรัฐ

## อ้างอิง

หมวดหมู่:สนามกีฬาฟุตบอลโลก 2018
หมวดหมู่:สนามฟุตบอลในประเทศรัสเซีย
รอสตอฟอะเรนา

**รอสตอฟอะเรนา** () เป็นสนามฟุตบอลที่ตั้งอยู่ที่รอสตอฟ-นา-โดนู ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 สนามแห่งนี้ถูกใช้เป็นสนามเหย้าของสโมสรฟุตบอลรอสตอฟในรัสเซียนพรีเมียร์ลีก แทนที่สนามเหย้าแห่งเดิมอย่างโอลิมป์-2 รอสตอฟอะเรนามีความจุ 45,000 ที่นั่ง

## อ้างอิง

## แหล่งข้อมูลอื่น

*Site of stadium Rostov Arena 
*Design renderings at StadiumDB.com Rostov Design renderings at StadiumDB

หมวดหมู่:สนามกีฬาฟุตบอลโลก 2018
หมวดหมู่:สนามฟุตบอลในประเทศรัสเซีย
ซิตแซร์นากาแบร์ด

**อนุสรณ์สถานการฆ่าล้างเผ่าพันธุ์ชาวอาร์มีเนีย** (; ) หรือ **ซิตแซร์นากาแบร์ด** () เป็นอนุสรณ์สถานทางการของประเทศอาร์มีเนียที่ระลึกถึงเหยื่อของการสังหารหมู่ชาวอาร์มีเนีย อนุสรณ์สถานสร้างขึ้นในปี พ.ศ. 2510 บนเนินเขาซิตแซร์นากาแบร์ดในเยเรวาน เมืองหลวงของอาร์มีเนีย ทุกวันที่ 24 เมษายน ซึ่งเป็นวันระลึกถึงการฆ่าล้างเผ่าพันธุ์อาร์มีเนีย ชาวอาร์มีเนียหลายพันคนจะมาพบกันเพื่อระลึกถึงเหยื่อการฆ่าล้างเผ่าพันธุ์นี้ นับตั้งแต่การก่อตั้งอนุสรณ์สถานได้มีบุคคลสำคัญหลายคนที่เดินทางมาเยี่ยมเยียนที่นี่

ส่วน **พิพิธภัณฑ์—สถาบันการฆ่าล้างเผ่าพันธุ์ชาวอาร์มีเนีย** (; ) เปิดทำการในปี พ.ศ. 2538

## ระเบียงภาพ


ไฟล์:Memorial trees planted at the Tsitsernakaberd (2).jpg|ต้นไม้ที่ปลูกเพื่อระลึกถึงเหยื่อของการฆ่าล้างเผ่าพันธุ์
ไฟล์:Closeup of memorial trees at the Tsitsernakaberd.jpg|ต้นไม้ระลึก
ไฟล์:Rowan williams garegin ii IMG 2506.JPG|คาธอลิโกส Karekin II และอาร์ชบิชอป Rowan Williams ในพิธีกรรมที่อนุสาวรีย์
ไฟล์:Armenian Genocide Museum Yerevan courtesy of american times 18.jpg|หอคอย
ไฟล์:Tsitsernakaberd24.04.2009.JPG|ภาพปี พ.ศ. 2552
ไฟล์:Mother Arising Out of the Ashes.jpg|*มารดาผู้ลุกขึ้นจากกองเถ้าถ่าน* (Mother Arising Out of the Ashes) รูปปั้นปี พ.ศ.&nbsp;2545
ไฟล์:Armenian Genocide Memorial in Yerevan 3.jpg|หอคอย
ไฟล์:Armenian Genocide Memorial in Yerevan 5.jpg|ชายคนหนึ่งแสดงความเคารพต่อผู้วายชนม์
ไฟล์:Armenian Genocide Memorial in Yerevan 9.jpg|บรรยากาศ
ไฟล์:Armenian Genocide Memorial in Yerevan 10.jpg|ภายใน ด้านหลังเห็นหอคอยสถานีโทรทัศน์เยเรวาน



## ดูเพิ่ม
* การประท้วงที่เยเรวาน พ.ศ. 2508
* รายชื่อผู้เยี่ยมเยียนซิตแซร์นากาแบร์ด
* วันระลึกการสังหารหมู่ชาวอาร์มีเนีย
* รายชื่ออนุสรณ์ระลึกเหตุฆ่าล้างเผ่าพันธุ์อาร์มีเนีย

## อ้างอิง

* Genocide.am - Photos of Tsitsernakaberd memorial 
* 

## แหล่งข้อมูลอื่น

* Archaeological Information of the Site
* Official site
* Tsitsernakaberd - Virtual Tour
* Armenian Genocide 
* Official Website of Armenian Genocide Centennial 

หมวดหมู่:การฆ่าล้างเผ่าพันธุ์
หมวดหมู่:สิ่งก่อสร้างในเยเรวาน
จัตุรัสฟิรเดาส์

**จัตุรัสฟิรเดาส์** (; ) เป็นพื้นที่เปิดสาธารณะใจกลางเมืองแบกแดด ประเทศอิรัก ชื่อของจัตุรัสนั้นตั้งมาจากคำในภาษา แปลว่า "สวรรค์" 

โดยรอบของจัตุรัสเป็นที่ตั้งของมัสยิดเราะมะฎอนที่ 17 และโรงแรมสำคัญสองแห่ง คือโรงแรมปาเลสไตน์ และ โรงแรมอิชตอร

วงเวียนใจกลางจัตุรัสนั้นเคยเป็นที่ตั้งของรูปปั้นมากมายมาก่อน เริ่มจากซุ้มประตูเฉลิมฉลอง ''ทหารนิรนาม'' (The Unknown Soldier) ในปี ค.ศ. 1959 ซึ่งต่อมาถูกแทนที่ด้วยรูปปั้นของซัดดัม ฮุสเซนที่ถูกทำลายลงระหว่างสหรัฐบุกยึดครองอิรักในปี 2003 ต่อมารูปปั้นนามธรรมสีเขียวโดย บีสมิ ฮะมัด อัฎเฎาะวิรี ได้ถูกนำมาตั้งแทนที่รูปปั้นของซัดดัม สถาปนิกผู้สร้างอนุสรณ์ทหารนิรนาม ริฟัต ตุลญัดเราะญี  ได้ระบุในปี 2009 ว่ามีความสนใจที่จะสร้างอนุสรณ์สถานทหารนิรนามขึ้นใหม่ ณ ที่วงเวียนเดิมนี้ ในปี 2013 รูปปั้นของอัฎเฎาะวิรี และเสาประดับได้ถูกนำออกจากจัตุรัสฟิรเดาส์

## การทำลายรูปปั้น
[thumb|ภาพการทำลายรูปปั้นของ[ซัดดัม ฮุสเซนกลางจัตุรัสฟิรเดาส์อันโด่งดัง ไม่นานภายหลังการบุกยึดอิรักในปี 2003]]

เมื่อเดือนเมษายน 2002 รูปปั้นของซัดดัม ฮุสเซน สูง  ออกแบบโดยประติมากร คอลิด อะซุต ได้ถูกตั้งขึ้นเพื่อฉลองวันเกิดปีที่ 65 ของซัดดัม ฮุสเซน

ในปี 2003 รูปปั้นได้ถูกทลายลงมาโดยประชาชนอิรักภายใต้การช่วยเหลือของสหรัฐในการเข้ายึดอิรัก ต่อหน้าฝูงชนนับร้อยคน และได้รับการถ่ายทอดไปเป็นจำนวนมาก โรเบิร์ต ฟิสก์ กล่าวว่าเป็น "ภาพจัดฉากที่สำคัญที่สุดตั้งแต่อิโวจิมะเป็นต้นมา"

## อ้างอิง

หมวดหมู่:แบกแดด
วัดบางนานอก

**วัดบางนานอก** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร บนถนนสรรพาวุธ บริเวณวัดบางนานอกมีท่าเรือข้ามฝั่งไปยังคุ้งบางกะเจ้า

ไม่ปรากฏนามผู้สร้างที่ชัดเจน คาดว่าน่าจะสร้างราว พ.ศ. 2400 ชาวบ้านนิยมเรียก **วัดปากคลองบางนา** ตามสถานที่ตั้งวัดที่ตั้งอยู่ปากคลองบางนา แต่ต่อมาเปลี่ยนชื่อใหม่ เป็นวัดบางนานอก เพราะตั้งอยู่ด้านนอก ส่วนวัดที่อยู่ด้านในคือ วัดบางนาใน

ปูชนียวัตถุและโบราณสถาน คือ พระประธานอุโบสถหลังเก่า หน้าตักกว้าง 1.5 เมตร สูง 1.13 เมตร อายุมากกว่าร้อยปี เป็น พระพุทธรูปยืนทรงเครื่องปางรัตนโกสินทร์ยุคต้น ขนาดเท่าคนจริง หงษ์สัมฤทธิ์ ธรรมาสน์บุษบก แต่ปี พ.ศ. 2556 อุโบสถเกิดเหตุเพลิงไหม้ ทำให้หลวงพ่อองค์ดำ พระประธาน อายุยาวนานกว่า 130 ปี ได้รับความเสียหายถูกเพลิงลุกไหม้ทั้งองค์ ตัวพระอุโบสถพังลงมา ต่อมาปี 2562 มีพิธีทอดผ้าป่าสามัคคี เพื่อสมทบทุนสร้างอุโบสถหลังใหม่ เอนกประสงค์ 3 ชั้น วัดบางนานอก ฉลองพุทธชยันตี 2600 ปี แห่งการตรัสรู้ขององค์สมเด็จพระสัมมาสัมพุทธเจ้า นอกจากนี้ยังเป็นแหล่งศึกษาพระปริยัติธรรมที่เปิดสอนมา ตั้งแต่ พ.ศ. 2475

## เรือข้ามฟาก
* วัดบางนานอก-วัดบางน้ำผึ้งนอก
## อ้างอิง

บางนานอก
หมวดหมู่:โบราณสถานในเขตบางนา
หมวดหมู่:สิ่งก่อสร้างริมแม่น้ำเจ้าพระยา
วัดลาดพร้าว

**วัดลาดพร้าว** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงลาดพร้าว เขตลาดพร้าว กรุงเทพมหานคร ปัจจุบันวัดลาดพร้าวมีเนื้อที่ทั้งหมด 24 ไร่เศษ ถือเป็นวัดเก่าแก่ที่สุดในเขตลาดพร้าว ปัจจุบัน พระครูนิพัทธญาณประสิทธิ์ (นิคม นาควโร, ดร.) เป็นเจ้าอาวาส 

วัดลาดพร้าวสร้างเมื่อประมาณ พ.ศ. 2413 ในฐานะสำนักสงฆ์ ต่อมาปี พ.ศ. 2417 ชาวบ้านเห็นพ้องต้องกับคณะสงฆ์ว่าสมควรย้ายวัดมาอยู่ที่วังลาดพร้าว (คำว่าวัง คือ แอ่งน้ำขังที่กว้างใหญ่กว่าบึง) เนื่องจากสถานที่เดิมเป็นที่ดอนไม่สะดวกต่อการที่พระสงฆ์สามเณรจะใช้น้ำ มาตั้งอยู่ใกล้แหล่งน้ำกว่าและเป็นทางแยกคลองทรงกระเทียมกับคลองลาดพร้าว ทั้งเป็นที่ลุ่ม เป็นวังกว้าง สะดวกต่อการใช้น้ำ ที่ตั้งใหม่ได้สร้างกุฏิ ศาลาการเปรียญทำจากไม้

สิ่งสำคัญในวัดคือ ปราสาทซึ่งภายในบรรจุพระบรมสารีริกธาตุขององค์พระสัมมาสัมพุทธเจ้า ที่ได้อัญเชิญจากเมืองกัณฏิ ประเทศศรีลังกา มาประดิษฐานไว้ที่พระเจดีย์ดาวดึงส์เหนือเศียรพระเจ้าเปิดโลก ในวิหารประดิษฐานพระพุทธจำลองอย่าง หลวงพ่อโสธร หลวงพ่อเพชร หลวงพ่อวัดบ้านแหลม วัดมีศาลาการเปรียญไม้สัก

## อ้างอิง

ลาดพร้าว
เลดี

**เลดี** () เป็นบรรดาศักดิ์อย่างเป็นทางการของสหราชอาณาจักร ใช้นำหน้าชื่อสกุลของหญิงที่มีบรรดาศักดิ์ขุนนาง หรือเป็นเกียรติในสิทธิของหญิงนั้นเอง (suo jure) หรือภรรยาของลอร์ด บารอเน็ต เลิร์ด (laird) หรืออัศวิน และนำหน้าชื่อตัวของธิดาของดยุก มาร์ควิส หรือเอิร์ล

## อ้างอิง
* 


หมวดหมู่:บรรดาศักดิ์สหราชอาณาจักร
หมวดหมู่:บรรดาศักดิ์อังกฤษ
หมวดหมู่:สุภาพชน
หมวดหมู่:คำภาษาอังกฤษ
หมวดหมู่:คำนำหน้าชื่อ
หมวดหมู่:ศัพท์ที่ใช้กับผู้หญิง
รุลา คอลิด

**รุลา คอลิด** (; อักษรโรมัน: Rola Khaled; 1 มกราคม ค.ศ. 1984 – ) เป็นนักมวยไทยหญิงชาวเลบานอน นอกจากนี้เธอยังเข้าแข่งขันในเอเชียนบีชเกมส์ในปี ค.ศ. 2014 และ 2016 โดยได้รับเหรียญเงินในการแข่งขันรุ่นเฟเธอร์เวตหญิง 60 กก. และรุ่นไลท์เวลเตอร์เวตหญิง 63.5 กก.

คอลิดยังเป็นตัวแทนของประเทศเลบานอนในการแข่งเอเชียนอินดอร์-มาเชียลอาร์ตสเกมส์ 2017 และคว้าเหรียญทองแดงในการแข่งขันรุ่น 63.5 กก. หญิง

## อ้างอิง

หมวดหมู่:นักมวยไทยชาวเลบานอน
หมวดหมู่:นักมวยไทยหญิง
ปฏิทินอัสซีเรีย

**ปฏิทินอัสซีเรีย** ( ) เป็นปฏิทินสุริยคติที่ใช้โดยชาวอัสซีเรียในปัจจุบัน ซึ่งเริ่มปีด้วยฤดูใบไม้ผลิ.

4750 ปีก่อนคริสตกาล ถูกตั้งเป็นปีแรกในคริสต์ทศวรรษที่ 1950 ตามบทความในวารสารชาตินิยมอัสซีเรียที่มีชื่อว่า *กิลกาเมช*; ต่อมา บทความที่เขียนโดยฌ็อง อัลคัส (Jean Alkhas) ใน ค.ศ. 1955 (เมษายน, ฉบับที่ 34) แก้ให้ 4750 ปีก่อนคริสตกาลเป็นปีเริ่มต้น อัลคัสอิงถึงข้อมูลจากนักโบราณคดีชาวฝรั่งเศสที่เขาไม่ได้บอกชื่อ ได้กล่าวว่าแผ่นคูนิฟอร์มที่มีอายุ 4750 ปีก่อนคริสตกาลได้กล่าวถึงปีที่อ้างว่ามีน้ำท่วมใหญ่และจุดเริ่มต้นของชีวิต 

ปีใหม่อัสซีเรียยังคงฉลองทุกปีด้วยเทศกาลและงานเลี้ยง ใน  ค.ศ.  เป็นปีที่  ของปฏิทินอัสซีเรีย และปฏิทินนี้ถูกใช้โดยสังคมชาวอัสซีเรียหลายแห่ง โดยเริ่มใน 4,750 ปีก่อนปฏิทินกริกอเรียน; เพื่อคำนวณปีปัจจุบัน (หลัง 1 เมษายน) ในปฏิทินอัสซีเรีย ต้องบวก 4750 ในปฏิทินกริกอเรียนปัจจุบัน (4750 +  = ปีอัสซีเรียที่ )

## เดือน

## ดูเพิ่ม
*อัสซีเรีย
*ชาตินิยมอัสซีเรีย
*ศาสนาเมโสโปเตเมีย
*คา บ-นีซาน
*เซฮาราเน
*ปฏิทินเปอร์เซีย
*ปฏิทินอิสลาม
*ปฏิทินฮิจเราะฮ์สุริยคติ
*ปฏิทินฮีบรู
*ปฏิทินบาบิโลน

## อ้างอิง

อัสซีเรีย
หมวดหมู่:ชาตินิยมอัสซีเรีย
สนามกีฬานิจนีนอฟโกรอด

**สนามกีฬานิจนีนอฟโกรอด** () เป็นสนามฟุตบอลที่ตั้งอยู่ที่เมืองนิจนีนอฟโกรอด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 มีความจุ 44,899 ที่นั่ง

## ข้อมูลทั่วไป
thumb|left|สนามกีฬานิจนีนอฟโกรอดในยามค่ำคืน
สนามแห่งนี้สร้างขึ้นในพื้นที่ประวัติศาสตร์ที่เรียกว่าสปิต ซึ่งเป็นบริเวณที่แม่น้ำวอลกากับแม่น้ำโอคาไหลมาบรรจบกัน สนามถูกสร้างให้มีรูปแบบคลาสสิก ภายนอกตกแต่งด้วยสีขาว น้ำเงิน และฟ้า เพื่อสื่อถึงธรรมชาติในภูมิภาควอลกา รวมไปถึงแหล่งน้ำและสายลม ตัวสนามมีพื้นที่ทั้งสิ้น 127,500 ตารางเมตร

ความจุของสนามโดยประมาณอยู่ที่ 45,000 ที่นั่ง โดยมีที่นั่งสำหรับผู้มีกำลังจ่ายต่ำ 902 ที่นั่ง สนามแห่งนี้ยังใช้เป็นสนามเหย้าของสโมสรฟุตบอลนิจนีนอฟโกรอดในรัสเซียนฟุตบอลเนชันนัลลีก ในฤดูใบไม้ผลิปี 2017 ผู้ว่าการเมือง วาเลรี ชันต์เซฟ เสนอว่า สนามแห่งนี้ควรปรับปรุงให้สามารถรองรับกีฬาประเภทอื่น รวมถึงจัดงานประเภทอื่นได้ อาทิ การแสดงดนตรีสด

## อ้างอิง

## แหล่งข้อมูลอื่น

นิจนีนอฟโกรอด
นิจนีนอฟโกรอด
Secessio plebis

***Secessio plebis*** เป็นภาษาละติน หมายถึง การแยกตัวออกของสามัญชน (secession of the plebs) เป็นการใช้อำนาจอย่างไม่เป็นทางการของพลเมืองเพลเบียนแห่งโรม ในมโนทัศน์คล้ายกับการนัดหยุดงานทั่วไป ระหว่าง *secessio plebis* สามัญชนจะอพยพออกนอกกรุงโรมคราวละมาก ๆ เป็นการประท้วงแล้วปล่อยให้แพทริเชียนอยู่ดูแลกันเอง ระหว่างนั้นร้านค้าและโรงช่างทุกแห่งจะปิดทำการ และธุรกรรมพาณิชย์จะยุติลงเป็นส่วนใหญ่ นับเป็นยุทธศาสตร์ความขัดแย้งแห่งระเบียบ (Conflict of the Orders) ที่ได้ผลเนื่องจากเพลเบียนมีจำนวนมากกว่าแพทริเชียน และผลิตทรัพยากรหาเลี้ยงคนชั้นสูง นักวิชาการนับว่าเกิดการประท้วงลักษณะนี้ห้าครั้งระหว่าง 494 ปีก่อน ค.ศ. ถึง 287 ปีก่อน ค.ศ.

## อ้างอิง

หมวดหมู่:โรมโบราณ
หมวดหมู่:การประท้วง
หมวดหมู่:กาแยกตัวออก
มอร์โดเวียอะเรนา

**มอร์โดเวียอะเรนา** () เป็นสนามฟุตบอลที่ตั้งอยู่ที่ซารันสค์ สาธารณรัฐมอร์โดเวีย ประเทศรัสเซีย สร้างขึ้นเพื่อใช้จัดแข่งขันฟุตบอลโลก 2018 และใช้เป็นสนามเหย้าของสโมสรฟุตบอลมอร์โดเวียซารันสค์ในรัสเซียนโปรเฟสชันนัลฟุตบอลลีก แทนที่สนามเหย้าแห่งเดิมอย่างสนามกีฬาสตาร์ต มอร์โดเวียอะเรนามีความจุ 44,442 ที่นั่ง และมีพื้นที่ 122,700 ตารางเมตร

สนามตั้งอยู่ใจกลางนคร โดยจากสนามสามารถเดินไปยังสถานที่ต่าง ๆ ได้สะดวก สนามถูกออกแบบให้มีภาพดวงอาทิตย์ ซึ่งเป็นสัญลักษณ์ของชาวมอร์ดวินโบราณ หลังจากจบการแข่งขันฟุตบอลโลก สนามถูกปรับปรุงให้เป็นศูนย์กีฬาประจำเมือง

## อ้างอิง

## แหล่งข้อมูลอื่น

* Construction progress at StadiumDB.com 
* Design renderings at StadiumDB.com

หมวดหมู่:สนามกีฬาฟุตบอลโลก 2018
หมวดหมู่:สนามฟุตบอลในประเทศรัสเซีย
วัดบางกอบัว

**วัดบางกอบัว** เป็นวัดราษฎร์สังกัดคณะสงฆ์ฝ่ายมหานิกายในหมู่ที่ 3 บ้านคลองวัด ตำบลบางกอบัว อำเภอพระประแดง จังหวัดสมุทรปราการ วัดตั้งอยู่ริมแม่น้ำเจ้าพระยา หน้าวัดอยู่ทางทิศเหนือตรงข้ามปากคลองพระโขนง ปัจจุบันมีพระครูวินัยธรจีรวัฒน์ อติเมโธ เป็นเจ้าอาวาสวัดบางกอบัว

วัดบางกอบัวสร้างขึ้นเมื่อประมาณ พ.ศ. 2275 โดยสองสามีภรรยาชาวมอญชื่อ มะทอ กับ ประทุม ขนานนามวัดว่า **วัดบางกะบัว** ต่อมาเพี้ยนเป็น "วัดบางกอบัว" สมเด็จพระมหาสมณเจ้า กรมพระชินวรวิสุทธิเทวารยวงศ์ เคยเสด็จมาประทับแรมที่วัดแห่งนี้ ณ กุฏิตำหนักอยู่บริเวณหน้าหอสวดมนต์เป็นกุฏิทรงไทยโบราณคู่ ปัจจุบันได้รื้อออกแล้วเพราะชำรุดผุพัง วัดได้รับพระราชทานวิสุงคามสีมาเมื่อประมาณ พ.ศ. 2333 วัดยังเปิดสอนพระปริยัติธรรม มาตั้งแต่ พ.ศ. 2480

วัดบางกอบัวเป็นวัดมอญ แต่เดิมเคยมีเสาหงส์ธงตะขาบตั้งอยู่บริเวณหน้าศาลาโรงครัวหลังเก่า แต่ปัจจุบันไม่หลงเหลือแล้ว เนื่องจากชาวบางกอบัวส่วนใหญ่ไม่ได้สืบทอดประเพณีของชาวมอญไว้และไม่ทราบว่าต้นตระกูลของใครเป็นชาวมอญบ้างและที่ดินที่สร้างวัดก็ไม่ทราบว่าเป็นของใครมาก่อน อาคารเสนาสนะ มีพระอุโบสถ 12 เมตร ยาว 24 เมตร กุฎีสงฆ์ จำนวน 22 หลัง หอสวดมนต์ ศาลาการเปรียญ ซึ่งเป็นทรงไทยโบราณ มีเจดีย์มอญอยู่หน้าวัด

## อ้างอิง

บางกอบัว
บางกอบัว
หมวดหมู่:สิ่งก่อสร้างริมแม่น้ำเจ้าพระยา
วอลโกกราดอะเรนา

**วอลโกกราดอะเรนา** () เป็นสนามฟุตบอลที่ตั้งอยู่ที่เมืองวอลโกกราด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 และเป็นสนามเหย้าของสโมสรฟุตบอลโรตอร์วอลโกกราด สนามแห่งนี้มีความจุ 45,568 ที่นั่ง

วอลโกกราดอะเรนาถูกสร้างบนพื้นที่สนามกีฬากลางที่ถูกทุบ ใกล้กับอนุสรณ์สถานมามาเยฟคูร์กัน และแม่น้ำวอลกา โดยสนามกีฬากลางแห่งเก่าสร้างขึ้นใน ค.ศ. 1958 บนพื้นที่โรงงานน้ำมันเก่า พื้นที่บริเวณไม่มีการพัฒนามานาน สิ่งก่อสร้างรอบข้างล้วนเป็นอาคารเก่า ๆ ในช่วงที่กำลังก่อสร้างอะเรนาแห่งนี้ ได้พบระเบิดที่ถูกฝังไว้ถึง 300 ลูก และระเบิดทั้งหมดนี้ถูกนำออกไปหมดแล้ว

ก่อนจัดการแข่งขันฟุตบอลโลก 2018 สนามได้ติดตั้งระบบเตือนภัย เครื่องตรวจโลหะ เครื่องตรวจจับของเหลวอันตรายและระเบิด รวมไปถึงระบบรักษาความปลอดภัย 24 ชั่วโมง หลังจากที่การแข่งขันฟุตบอลโลก 2018 จบลง อะเรนาได้ถูกโอนความรับผิดชอบให้กับสโมสรฟุตบอลโรตอร์วอลโกกราด และใช้จัดงานต่าง ๆ ได้แก่ การแข่งขันกีฬาและงานเทศกาล ในอนาคตมีแผนสร้างห้องออกกำลังกายภายในสนาม

## อ้างอิง

## แหล่งข้อมูลอื่น

หมวดหมู่:สนามกีฬาฟุตบอลโลก 2018
หมวดหมู่:สนามฟุตบอลในประเทศรัสเซีย
สะพานพีซ

**สะพานพีซ** () เป็นสะพานนานาชาติที่เชื่อมต่อระหว่างแคนาดากับสหรัฐ ตั้งอยู่บริเวณทางตะวันออกของทะเลสาบอีรี ซึ่งเป็นที่ตั้งของต้นแม่น้ำไนแอการา อยู่ห่างจากน้ำตกไนแอการา ไปประมาณ  สะพานเชื่อมต่อระหว่าง บัฟฟาโล รัฐนิวยอร์กในสหรัฐ กับฟอร์ตอีรี รัฐออนแทรีโอในแคนาดา สะพานอยู่ภายใต้การควบคุมขององค์การสะพานสาธารณะบัฟฟาโลและฟอร์ตอีรี สะพานพีซเป็นสะพานโค้งแบบโครงห้าช่วง ยกตัวข้ามแม่น้ำไนแอการาและคลองแบล็กร็อกบนฝั่งอเมริกา ความยาวของสะพานอยู่ที่ 

## อ้างอิง

## หนังสืออ่านเพิ่มเติม
* 

## แหล่งข้อมูลอื่น

* Peace Bridge Authority
* 
* Images from the Historic Niagara Digital Collections

พีซ
พีซ
พีซ
ยามาซากิ

**ยามาซากิ** () เป็นนามสกุลที่นิยมเป็นอันดับ 22 ของญี่ปุ่น ตัวเขียนอีกแบบคือ  และ  บุคคลที่มีนามสกุลนี้ ได้แก่:

*ฮิโรชิ ยามาซากิ (เกิด ค.ศ. 1946), ช่างภาพ
*ยามาซากิ  โฮได, กวี
*อิวาโอะ ยามาซากิ (ค.ศ. 1894–1963), นักการเมืองและรัฐมนตรี
*โคจิ ยามาซากิ (; เกิด ค.ศ. 1961), นายพลชาวญี่ปุ่น
*มามิ ยามาซากิ, โมเดล
*มาริ ยามาซากิ (เกิด ค.ศ. 1967), นักวาดมังงะ
*มาซาโยชิ ยามาซากิ (เกิด ค.ศ. 1971), นักดนตรี
*ยามาซากิ มาโซะ (เกิด ค.ศ. 1966), นักดนตรี
*มิโนรุ ยามาซากิ, สถาปนิก
*นาโอโกะ ยามาซากิ (เกิด ค.ศ. 1970), อดีตนักบินอวกาศองค์การสำรวจอวกาศญี่ปุ่น
*เรียว ยามาซากิ, ผู้ประพันธ์เสียงวิดีโอเกม
*ยามาซากิ โซกัน (ค.ศ. 1465–1553), กวี
*ทากูมิ ยามาซากิ (เกิด ค.ศ. 1964), นักพากย์
*ทากายูกิ ยามาซากิ, ผู้เล่นโชงิชาวญี่ปุ่น
*ทากุ ยามาซากิ, นักการเมือง
*สึรูโกะ ยามาซากิ (山崎 つる子, ค.ศ. 1925–2019), ศิลปินชาวญี่ปุ่น
*สึโตมุ ยามาซากิ (เกิด ค.ศ. 1936), นักแสดง
*วากานะ ยามาซากิ (เกิด ค.ศ. 1965), นักพากย์
*ยูกิ ยามาซากิ (; เกิด ค.ศ. 1987), ผู้ประกาศของชาวญี่ปุ่น
*ยูกิ ยามาซากิ (นักฟุตบอล) (; เกิด ค.ศ. 1990) นักฟุตบอลชาวญี่ปุ่น
*เคนโตะ ยามาซากิ (山﨑賢人) นักแสดง

## อ้างอิง

หมวดหมู่:นามสกุลภาษาญี่ปุ่น
รามมนเทียร

**รามมนเทียร** (; ) เป็นโบสถ์พราหมณ์ที่กำลังก่อสร้างในอโยธยา รัฐอุตตรประเทศ ประเทศอินเดีย ตั้งอยู่ในพื้นที่รามชนมภูมิ ซึ่งเชื่อกันว่าเป็นสถานที่ประสูติของพระราม เทพเจ้าหลักในศาสนาฮินดู

บริเวณนี้เคยเป็นที่ตั้งของมัสยิดบาบรีที่สร้างขึ้นในคริสต์ศตวรรษที่ 16 ต่อมามีการตั้งเทวรูปพระรามและนางสีดาในมัสยิดเมื่อ ค.ศ. 1949 ก่อนที่มัสยิดถูกโจมตีและทำลายใน ค.ศ. 1992 ใน ค.ศ. 2019 ศาลสูงสุดอินเดียให้คำตัดสินยกที่ดินพิพาทแก่ชาวฮินดูเพื่อสร้างโบสถ์ ส่วนฝ่ายมุสลิมจะได้รับที่ดินในการสร้างมัสยิดในบริเวณอื่น ทางศาลอ้างรายงานจากกรมสำรวจโบราณคดีอินเดียเป็นหลักฐานเสนอแนะถึงการมีโครงสร้างใต้มัสยิดบาบรีที่ถูกทำลายว่าไม่ใช่อิสลาม

ณ วันที่ 5 สิงหาคม ค.ศ. 2020 มีการทำพิธี *ภูมิบูชา* (พิธีวางศิลาฤกษ์) เพื่อเริ่มการก่อสร้างรามมณเทียรโดยนเรนทระ โมที นายกรัฐมนตรีอินเดีย ปัจจุบันการก่อสร้างโบสถ์นี้อยู่ภายใต้การควบคุมของศรีรามชนมภูมิตีรถะเกษตรทรัสต์ ณ วันที่ 22 มกราคม ค.ศ. 2024 โมทีทำหน้าที่เป็น *Mukhya Yajman* (หัวหน้าผู้อุปถัมภ์) ของพิธีในวันเปิดโบสถ์ และทำพิธี *[[Ram Mandir Prana Pratishtha|Prana Pratishtha]]* (การปลุกเสก) *รามลัลล* พิธี *Prana Pratishtha* ดำเนินการโดยศรีรามชนมภูมิตีรถะเกษตร

โบสถ์นี้ก่อให้เกิดข้อพิพาทหลายประการ เนื่องจากมีการกล่าวหาว่าใช้เงินบริจาคในทางที่ผิด กีดกันนักเคลื่อนไหวหลัก และการทำให้โบสถ์เป็นเรื่องการเมืองโดยพรรคภารตียชนตา

## ประวัติ

บริเวณนี้เคยเป็นที่ตั้งของมัสยิดบาบรีที่สร้างขึ้นในคริสต์ศตวรรษที่ 16 ต่อมามีการตั้งเทวรูปพระรามและนางสีดาในมัสยิดเมื่อ ค.ศ. 1949 ก่อนที่มัสยิดถูกโจมตีและทำลายใน ค.ศ. 1992 ใน ค.ศ. 2019 ศาลสูงสุดอินเดียให้คำตัดสินยกที่ดินพิพาทแก่ชาวฮินดูเพื่อสร้างโบสถ์ ส่วนฝ่ายมุสลิมจะได้รับที่ดินในการสร้างมัสยิดในบริเวณอื่น ทางศาลอ้างรายงานจากกรมสำรวจโบราณคดีอินเดีย (เอเอสไอ) เป็นหลักฐานเสนอแนะถึงการมีโครงสร้างใต้มัสยิดบาบรีที่ถูกทำลายว่าไม่ใช่อิสลาม อย่างไรก็ตาม ข้ออ้างของเอเอสไอถูกนักวิจารณ์โต้แย้งอย่างหนักว่ามีความขัดแย้งและไม่น่าเชื่อถือ ศาลสูงสุดสรุปไว้ว่า โครงสร้างข้างใต้มัสยิดไม่ใช่สถาปัตยกรรมอิสลาม และมีหลักฐานที่ชัดเจนว่าพื้นที่พิพาทนี้มีชาวฮินดูเชื่อว่าเป็น *ชนมภูมิ* (ที่ประสูติ) ของพระราม

## สถาปัตยกรรม

การออกแบบดั้งเดิมของมนเทียรนั้นสร้างขึ้นใน ค.ศ. 1988 โดยตระกูลโสมปุระแห่งอะห์มดาบาด ตระกูลโสมปุระเป็นผู้มีส่วนในการออกแบบมนเทียรมาแล้วกว่า 100 แห่งทั่วโลกเป็นระยะเวลา 15 รุ่นคนแล้ว หัวหน้าสถาปนิกของโครงการคือ จันทรกันต์ โสมปุระ (Chandrakant Sompura) และบุตรชายของเขาทั้งสองคนคือ นิขิล โสมปุระ (Nikhil Sompura) และ อศิษ โสมปุระ (Ashish Sompura)

ผลงานออกแบบปัจจุบันใน ค.ศ. 2020 ได้มีการปรับแต่งบางประการโดยตระกูลโสมปุระ มนเทียรมีความกว้าง 235 ฟุต ยาว 360 ฟุต และสูง 161 ฟุต ตามหลักวาสตุศาสตร์และศิลปศาสตร์  ก่อนสร้างเสร็จ โบสถ์นี้กลายเป็นโบสถ์ฮินดูที่ใหญ่เป็นอันดับ 3 ของโลก

### เทพ

## การก่อสร้าง

## หมายเหตุ

## อ้างอิง

## แหล่งข้อมูลอื่น
* 

หมวดหมู่:สิ่งก่อสร้างในอโยธยา
หมวดหมู่:โบสถ์พระวิษณุ
หมวดหมู่:กรณีพิพาทอโยธยา
หมวดหมู่:ประเทศอินเดียในปี พ.ศ. 2563
รายชื่อสกุลญี่ปุ่นที่ใช้มากที่สุด

ตามทางการแล้ว ในชื่อบุคคลญี่ปุ่นมีนามสกุลที่แตกต่างกันถึง 291,129 แบบ ตามการเขียนอักษรคันจิ ถึงแม้ว่านามสกุลเหล่านี้มีการออกเสียงและมีอักษรโรมาจิคล้ายกัน นามสกุล 10 อันดับแรกที่ผู้ใช้ประมาณ 10% ของประชากร ในขณะที่ 100 อันดับแรกมีผู้ใช้มากกว่า 33%

รายอันดับนี้มาจากการศึกษาโดยเมจิยาซูดะไลฟ์ในเดือนสิงหาคม ค.ศ. 2008 ซึ่งมีลูกค้าประมาณ 6,118,000 คน

## อ้างอิง

หมวดหมู่:ชื่อญี่ปุ่น
หมวดหมู่:ชื่อตามวัฒนธรรม
หมวดหมู่:วัฒนธรรมญี่ปุ่น
*
แอมโมเนียมไนเตรต

**แอมโมเนียมไนเตรต** () เป็นสารประกอบทางเคมีที่มีสูตรทางเคมี  เป็นของแข็งผลึกสีขาวประกอบด้วยไอออนของแอมโมเนียและไนเตรต มีสามารถในการละลายสูง และมีการดูดความชื้นในรูปของแข็งแม้ว่าจะไม่สร้างไฮเดรต ส่วนใหญ่ใช้ในการเกษตรเป็นปุ๋ยไนโตรเจนสูง การผลิตทั่วโลกอยู่ที่ 21.6 ล้านตันในปี 2017

การใช้งานหลักอื่น ๆ และเป็นส่วนประกอบของสารผสมระเบิดที่ใช้ในการขุดเหมืองหินและการก่อสร้างทางแพ่ง เป็นส่วนประกอบหลักของแอนโฟซึ่งเป็นวัตถุระเบิดอุตสาหกรรมที่ได้รับความนิยมซึ่งคิดเป็น 80% ของวัตถุระเบิดที่ใช้ในอเมริกาเหนือ มีการใช้สูตรที่คล้ายคลึงกันในระเบิดแสวงเครื่อง

หลายประเทศกำลังยุติการใช้งานสำหรับผู้บริโภคเนื่องจากกังวลว่าอาจมีการใช้ในทางที่ผิด การระเบิดของแอมโมเนียมไนเตรตโดยบังเอิญได้คร่าชีวิตผู้คนไปหลายพันคนตั้งแต่ต้นศตวรรษที่ 20

## ภัยพิบัติ
แอมโมเนียมไนเตรตสลายตัวโดยไม่มีการระเบิดเป็นแก๊สไนตรัสออกไซด์และไอน้ำเมื่อถูกความร้อน อย่างไรก็ตามมันสามารถถูกกระตุ้นให้สลายตัวได้โดยการระเบิด การกักตุนจำนวนมากอาจเสี่ยงต่อการเกิดเพลิงไหม้ได้เนื่องจากสามารถเกิดปฏิกิริยาออกซิเดชั่นซึ่งเป็นสถานการณ์ที่อาจขยายขนาดไปสู่การระเบิดได้ง่าย

การระเบิดไม่ใช่เรื่องผิดปกติ มีเหตุการณ์เล็กน้อยเกิดขึ้นเกือบทุกปี แต่ก็ยังเกิดการระเบิดขนาดใหญ่และร้ายแรงหลายครั้งตัวอย่างเช่น เหตุระเบิดที่อ็อพเพาเมื่อ ค.ศ. 1921 (หนึ่งในการระเบิดที่สร้างขึ้นที่ไม่ใช่ระเบิดนิวเคลียร์ที่ใหญ่ที่สุด), ภัยพิบัติในนครเท็กซัสเมื่อ ค.ศ. 1947, เหตุระเบิดในเทียนจินเมื่อ ค.ศ. 2015 และเหตุระเบิดที่เบรุตเมื่อ ค.ศ. 2020

## อ้างอิง

หมวดหมู่:สารประกอบแอมโมเนียม
หมวดหมู่:ไนเตรต
หมวดหมู่:สารเคมีระเบิด
หมวดหมู่:ตัวออกซิไดซ์
หมวดหมู่:การเผาผลาญไนโตรเจน
มัสยิดบาบรี

**มัสยิดบาบรี** (ไอเอเอสที: Bābarī Masjid (บาบะรี มัสจิด); แปลตรงตัวว่า *มัสยิดของ[จักรพรรดิ]บาบูร์*) เป็นอดีตมัสยิดในเมืองอโยธยา, ประเทศอินเดีย ซึ่งสร้างอยู่บนสถานที่ที่ชาวฮินดูเชื่อว่าเป็นสถานที่ประสูติของพระราม เทพเจ้าในศาสนาฮินดู และได้กลายเป็นประเด็นถกเถียงระหว่างชุมชนฮินดูและมุสลิมมาตลอดตั้งแต่ศควรรษที่ 18 จารึกของมัสยิดระบุว่ามัสยิดนั้นสร้างขึ้นในปี 1528–29 (ฮิจเราะห์ศักราช 935) โดยนายพลมีร์บากี ภายใต้พระราชกระแสรับสั่งของจักรพรรดิโมกุล จักรพรรดิบาบูร์ มัสยิดได้ถูกโจมตีและทุบทำลายลงในปี 1992 โดยกรเสวกฮินดู ซึ่งได้นำไปสู่ความรุนแรงทั่วอนุทวีปอินเดีย

มัสยิดตั้งอยู่บนเนินเขารามโกต (Ramkot; "ป้อมของพระราม") ชาวฮินดูเชื่อกันว่ามีร์บากีได้ทุบทำลายโบสถ์พราหมณ์หลังเดิมเพื่อสร้างขึ้นเป็นมัสยิด การมีอยู่หรือไม่ของโบสถ์พราหมณ์เดิมก่อนการมีอยู่ของมัสยิดนี้เป็นหนึ่งในประเด็นถกเถียงที่สำคัญ

ความขัดแย้งหลายครั้งได้เริ่มมีขึ้นในศตวรรษที่ 19 ระหว่างชาวฮินดูและมุสลิม ในปี 1949 ได้มีนักกิจกรรมชาวฮินดูภายใต้กำกับดูแลของฮินดูมหาสภาได้แอบนำเทวรูปของพระรามไปประดิษฐานภายในมัสยิด ภายหลังรัฐบาลได้ล็อกมัสยิดเพื่อป้องกันการพิพาทที่อาจเกิดขึ้น ได้มีการยื่นเรื่องต่อศาลจากทั้งชาวมุสลิมและฮินดูเพื่อร้องขอให้รัฐบาลเปิดมัสยิดตามเดิม

ในวันที่ 6 ธันวาคม 1992 ได้มีกลุ่มนักกิจกรรมฮินดูจำนวนมากภายใต้กำกับดูแลของวิศวะฮินดูบริษัทและหน่วยงานเกี่ยวข้องได้เข้าทุบทำลายมัสยิดบาบรี ซึ่งต่อมาได้นำไปสู่เหตุจลาจลทั่วทั้งอนุทวีปอินเดีย มีผู้เสียชีวิตประมาณ 2,000 คน

ในเดือนกันยายน 2010 ศาลสูงอลาหาบาดได้ตัดสินให้พื้นที่เป็นของชาวฮินดูเพื่อก่อสร้างมนเทียรบูชาพระราม ในขณะที่ชาวมุสลิมได้รับแบ่งพื้นที่หนึ่งในสามเพื่อสร้างมัสยิด คำตัดสินนี้ได้ถูกระงับในปี 2019 เมื่อศาลสูงสุดของประเทศอินเดียตัดสินให้พื้นที่ทั้งหมดเป็นของรัฐบาลภายใต้คณะกรรมการบริหารเพื่อสร้างเป็นโบสถ์พราหมณ์ทั้งหมด และให้รัฐบาลจัดหาพื้นที่ใหม่ทดแทนขนาด 5 เอเคอร์สำหรับคณะกรรมการซุนนีวักฟ์ในการสร้างมัสยิดขึ้นใหม่แทนของเดิม

## ดูเพิ่ม

* การเปลี่ยนศาสนสถานในศาสนาอื่นเป็นมัสยิด
* การเปลี่ยนมัสยิดเป็นศาสนสถานในศาสนาอื่น

## อ้างอิง

### บรรณานุกรม
* 
* 
* 
* 
* 

## แหล่งข้อมูลอื่น
* Ram Sharan Sharma. *Communal History and Rama's Ayodhya*, People's Publishing House (PPH), 2nd Revised Edition, September 1999, Delhi. Translated into Bengali, Hindi, Kannada, Tamil, Telugu and Urdu. Two versions in Bengali.
* Sita Ram Goel: *[[Hindu Temples - What Happened to Them]]*, Voice of India, Delhi 1991. 1 2

หมวดหมู่:กรณีพิพาทอโยธยา
หมวดหมู่:อโยธยา
บาบรี
หมวดหมู่:มัสยิดที่ถูกทำลาย
หมวดหมู่:สิ่งก่อสร้างในอโยธยา
หมวดหมู่:สถาปัตยกรรมโมกุล
สโมสรฟุตบอลแมนเชสเตอร์ยูไนเต็ดในฤดูกาล 2020–21

**สโมสรฟุตบอลแมนเชสเตอร์ยูไนเต็ดในฤดูกาล 2020–21** เป็นฤดูกาลที่ 29 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 46 ของพวกเขาในลีกสูงสุดของฟุตบอลอังกฤษ เช่นเดียวกันนี้สโมสรยังจะได้เข้าร่วมแข่งขันใน พรีเมียร์ลีก, เอฟเอคัพ, อีเอฟแอลคัพ และ ยูฟ่าแชมเปียนส์ลีก

## ปรี-ซีซันและนัดกระชับมิตร
เนื่องจากการจบล่าช้าต่อ ฤดูกาลที่ผ่านมา อันเป็นผลมาจาก การระบาดทั่วของโควิด-19, แมนเชสเตอร์ยูไนเต็ดลงเล่นกระชับมิตรเพียงนัดเดียวก่อนที่พวกเขาจะเริ่มต้นของพรีเมียร์ลีก ฤดูกาล 2020–21, โดยออกไปเยือน แอสตันวิลลา เมื่อวันที่ 12 กันยายน ค.ศ. 2020. ผู้รักษาประตู ดีน เฮนเดอร์สัน, ผู้ที่เคยถูกปล่อยยืมตัวไปเมื่อสองฤดูกาลล่าสุดให้ เชฟฟีลด์ยูไนเต็ด, เปิดตัวเป็นครั้งแรกสำหรับทีมชุดแรกและลงเล่น 75 นาที ก่อนถูกแทนที่โดย ลี แกรนต์, การเซ็นสัญญานักเตะใหม่ โดนนี ฟัน เดอ เบก ได้ลงเล่นเต็ม 90 นาที, และกองหน้าสวีเดนอายุ 18 ปี แอนโทนี อีลันกา ยังเปิดตัวเป็นรุ่นพี่แจ้งเกิดของเขา. โอลลี วัตกินส์ ของแอสตันวิลลาเบิกสกอร์ประตูเดียวเท่านั้นของเกมในนาทีที่ 16.

## พรีเมียร์ลีก

### แมตช์

### ตารางคะแนนลีก

## เอฟเอคัพ
ยูไนเต็ดได้สิทธิ์เข้าสู่ เอฟเอคัพ ฤดูกาล 2020–21 ในรอบที่สามร่วมกับสโมสรอื่นๆ ในพรีเมียร์ลีกและแชมเปียนชิป. สำหรับรอบนี้, พวกเขาถูกจับสลากมาพบกับทีมจากแชมเปียนชิป วอตฟอร์ด.

## อีเอฟแอลคัพ

## ยูฟ่าแชมเปียนส์ลีก
### รอบแบ่งกลุ่ม

ยูไนเต็ดได้สิทธิ์สำหรับ ยูฟ่าแชมเปียนส์ลีก ฤดูกาล 2020–21 หลังจากจบอันดับที่สามใน พรีเมียร์ลีก ฤดูกาล 2019–20. นี่เป็นแคมเปญยูฟ่าแชมเปียนส์ลีกครั้งที่ 23 ของพวกเขา, มากกว่าสโมสรใดๆ ในอังกฤษ. การจับสลากสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2020–21 จะจัดขึ้นใน เจนีวา, ประเทศสวิตเซอร์แลนด์ในวันที่ 1 ตุลาคม ค.ศ. 2020. สโมสรได้ถูกจับสลากอยู่ในกลุ่ม เอช อยู่ร่วมกับ ปารีแซ็ง-แฌร์แม็ง, แอร์เบ ไลพ์ซิช, และ อิสตันบูลบาชัคเชฮีร์. นี่เป็นการพบกันครั้งแรกของยูไนเต็ดกับปารีแซ็ง-แฌร์แม็งนับตั้งแต่ ยูฟ่าแชมเปียนส์ลีก ฤดูกาล 2018–19 รอบแพ้คัดออก, ซึ่งยูไนเต็ดสร้างความดราม่าในการเอาชนะได้ด้วยกฏประตูทีมเยือน. ในทางกลับกัน, นี่จะเป็นการเผชิญหน้าเป็นครั้งแรกของยูไนเต็ดกับสองสโมสร ไลพ์ซิช และ บาชัคเชฮีร์.

## ยูฟ่ายูโรปาลีก
### รอบแพ้คัดออก
ในฐานะเป็นหนึ่งในทีมที่จบอันดับที่สามในยูฟ่าแชมเปียนส์ลีก รอบแบ่งกลุ่ม, ยูไนเต็ดจะเข้าสู่ ยูฟ่ายูโรปาลีก รอบแพ้คัดออก. นี่เป็นแคมเปญยูโรปาลีกครั้งที่ห้าของพวกเขา, มีการเข้าสู่ในรอบแพ้คัดออกในฤดูกาล 2011–12 และ 2015–16 เช่นเดียวกันกับการเริ่มต้นที่รอบแบ่งกลุ่มระหว่างพวกเขาใน แคมเปญชัยชนะฤดูกาล 2016–17 และ 2019–20.

ในรอบ 32 ทีมสุดท้าย, ยูไนเต็ดถูกจับสลากพบกับสโมสรจากสเปน เรอัลโซซิเอดัด, ผู้ที่พวกเขาเคยพบกันหนล่าสุดใน ยูฟ่าแชมเปียนส์ลีก ฤดูกาล 2013–14 รอบแบ่งกลุ่ม.

## สถิติผู้เล่น

## การซื้อขายนักเตะ

### เข้า

### ออก

### ยืมตัว ออก

## หมายเหตุ

## อ้างอิง

2020–21
แมนเชสเตอร์ยูไนเต็ด